ગાંધીનગર, 13 નવેમ્બરઃ મુખ્યમંત્રી આનંદીબેન પટેલે રાજ્યમાં ઇલેક્ટ્રોનિક્સ ક્ષેત્રનાં સર્વગ્રાહી વિકાસ માટે અનુરૂપ ઇલેક્ટ્રોનિક્સ પોલિસી જાહેર કરી છે. રાજ્ય સરકારના પ્રવક્તા આરોગ્ય મંત્રી નીતિન પટેલ અને નાણા-ઊર્જા મંત્રી સૌરભ પટેલે આ નીતિની વિશેષતાઓની વિસ્તૃત માહિતી આપતા કહ્યું કે વડાપ્રધાન નરેન્દ્ર મોદીની "મેક ઇન ઇન્ડિયા"ની સંકલ્પનાને સાકાર કરવાની દિશામાં તેમના માતૃરાજ્ય ગુજરાતે આ નીતિ દ્વારા એક નવતર પહેલ કરી છે.